CELEX: 32014R1112
Language: fi
Date: 2014-10-13 00:00:00
Title: Komission täytäntöönpanoasetus (EU) N:o 1112/2014, annettu 13 päivänä lokakuuta 2014 , yhteisten mallien määrittelemisestä suuronnettomuusvaarojen indikaattoreita koskevien tietojen jakamiseksi merellä toimivien öljyn- ja kaasunporauslaitteistojen toiminnanharjoittajien ja omistajien kesken sekä suuronnettomuusvaarojen indikaattoreita koskevien tietojen julkaisemiseksi jäsenvaltioiden toimesta  ETA:n kannalta merkityksellinen teksti

22.10.2014   
            
            
               FI
            
            
               Euroopan unionin virallinen lehti
            
            
               L 302/1
            
         KOMISSION TÄYTÄNTÖÖNPANOASETUS (EU) N:o 1112/2014,
   annettu 13 päivänä lokakuuta 2014,
   yhteisten mallien määrittelemisestä suuronnettomuusvaarojen indikaattoreita koskevien tietojen jakamiseksi merellä toimivien öljyn- ja kaasunporauslaitteistojen toiminnanharjoittajien ja omistajien kesken sekä suuronnettomuusvaarojen indikaattoreita koskevien tietojen julkaisemiseksi jäsenvaltioiden toimesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon merellä tapahtuvan öljyn- ja kaasunporaustoiminnan turvallisuudesta ja direktiivin 2004/35/EY muuttamisesta 12 päivänä kesäkuuta 2013 annetun Euroopan parlamentin ja neuvoston direktiivin 2013/30/EU (1) ja erityisesti sen 23 artiklan 2 kohdan ja 24 artiklan 2 kohdan,
   sekä katsoo seuraavaa:
   
               (1)
            
            
               Jäsenvaltioiden on varmistettava, että merellä toimivien öljyn- ja kaasunporauslaitteistojen toiminnanharjoittajat ja omistajat antavat toimivaltaiselle viranomaiselle vähintään direktiivin 2013/30/EU liitteessä IX määritellyt suuronnettomuusvaarojen indikaattoreita koskevat tiedot. Näiden tietojen perusteella jäsenvaltioiden olisi oltava mahdollista antaa ennakkovaroitus turvallisuuden ja ympäristön kannalta keskeisten suojausten mahdollisesta heikkenemisestä ja toteuttaa ennalta ehkäiseviä toimenpiteitä, ottaen huomioon myös velvoitteet, jotka niille on asetettu Euroopan parlamentin ja neuvoston direktiivissä 2008/56/EY (2).
            
         
               (2)
            
            
               Tietojen olisi myös osoitettava yksittäisten toiminnanharjoittajien ja omistajien sekä toimialan kokonaisuudessaan toteuttamien toimenpiteiden ja tarkastusten yleinen tehokkuus suuronnettomuuksien ehkäisyssä ja ympäristölle aiheutuvien riskien minimoinnissa. Annettujen tietojen perusteella olisi myös voitava verrata yksittäisten toiminnanharjoittajien ja omistajien suorituskykyä jäsenvaltion sisällä ja koko toimialan suorituskykyä jäsenvaltioiden välillä.
            
         
               (3)
            
            
               Vertailukelpoisten tietojen jakaminen jäsenvaltioiden kesken on vaikeaa ja epäluotettavaa, koska tietojen ilmoittamista varten ei ole olemassa kaikille jäsenvaltioille yhteistä mallia. Yhteisen mallin, jonka mukaisesti toiminnanharjoittajat ja omistajat voivat ilmoittaa tiedot jäsenvaltioille, pitäisi lisätä toiminnanharjoittajien ja omistajien turvallisuustasoa ja ympäristötehokkuutta koskevaa avoimuutta sekä tarjota unionin laajuisesti vertailukelpoisia tietoja merellä tapahtuvan öljyn- ja kaasunporaustoiminnan turvallisuudesta ja edistää tiedon jakamista suuronnettomuuksista ja läheltä piti -tilanteista saaduista kokemuksista.
            
         
               (4)
            
            
               Merellä tapahtuvan öljyn- ja kaasunporaustoiminnan oikeutukseen ja integriteettiin kohdistuvan yleisön luottamuksen edistämiseksi unionissa jäsenvaltioiden olisi julkaistava määräajoin direktiivin 2013/30/EU liitteessä IX olevassa 2 kohdassa tarkoitetut tiedot direktiivin 2013/30/EU 24 artiklan mukaisesti. Jäsenvaltioiden julkisesti saataville asettamien tietojen yhteisen julkistamismuodon ja yksityiskohtaisen määrittelyn pitäisi mahdollistaa tietojen helppo vertailu yli rajojen.
            
         
               (5)
            
            
               Tässä asetuksessa säädetyt toimenpiteet ovat merellä tapahtuvan öljyn- ja kaasunporaustoiminnan turvallisuutta käsittelevän neuvoa-antavan komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Kohde ja soveltamisala
   Tässä asetuksessa määritellään yhteiset mallit
   
               a)
            
            
               ilmoituksille, jotka merellä toimivien öljyn- ja kaasunporauslaitteistojen toiminnanharjoittajat ja omistajat antavat jäsenvaltioiden toimivaltaisille viranomaisille direktiivin 2013/30/EU 23 artiklan mukaisesti;
            
         
               b)
            
            
               tiedoille, jotka jäsenvaltiot julkaisevat direktiivin 2013/30/EU 24 artiklan mukaisesti.
            
         2 artikla
   Raportointijakso ja tietojen ilmoittamisen määräaika
   1.   Merellä toimivien öljyn- ja kaasunporauslaitteistojen toiminnanharjoittajien ja omistajien on toimitettava 1 artiklan a alakohdassa tarkoitettu ilmoitus 10 työpäivän kuluessa tapahtumasta.
   2.   Edellä 1 artiklan b alakohdassa tarkoitettujen tietojen raportointijakso on kunkin vuoden 1 päivästä tammikuuta 31 päivään joulukuuta kalenterivuodesta 2016 alkaen. Yhteistä julkistamismuotoa on käytettävä viimeistään raportointijaksoa seuraavan vuoden 1 päivästä kesäkuuta alkaen, kun direktiivin 2013/30/EU 24 artiklassa vaaditut tiedot julkaistaan toimivaltaisen viranomaisen verkkosivuilla.
   3.   Edellä olevan 1 artiklan a alakohdassa tarkoitetuissa ilmoituksissa on käytettävä liitteessä I esitettyä mallia ja 1 artiklan b alakohdassa tarkoitetussa julkaisemisessa on käytettävä liitteessä II esitettyä mallia.
   3 artikla
   Jaettavien tietojen yksityiskohdat
   Liitteessä I esitetään direktiivin 2013/30/EU liitteessä IX olevan 2 kohdan mukaisesti jaettavien tietojen yksityiskohdat.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä lokakuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 178, 28.6.2013, s. 66.
   
      (2)  Euroopan parlamentin ja neuvoston direktiivi 2008/56/EY, annettu 17 päivänä kesäkuuta 2008, yhteisön meriympäristöpolitiikan puitteista (meristrategiadirektiivi) (EUVL L 164, 25.6.2008, s. 19).
   
      LIITE I
      Merellä tapahtuvan öljyn- ja kaasunporaustoiminnan toimialan vaaratilanteita ja suuronnettomuuksia koskevien tietojen yhteinen välitysmuoto
      Direktiivin 2013/30/EU 23 artiklan vaatimusten mukaisesti
      
         Jaettavien tietojen yksityiskohtia koskevia yleisiä huomautuksia
      
      
                  a)
               
               
                  Jaettavien tietojen yksityiskohdat liittyvät merellä tapahtuvan öljyn- ja kaasunporaustoiminnan turvallisuudesta annetun direktiivin 2013/30/EU liitteessä IX olevaan 2 kohtaan ja erityisesti mainitun direktiivin määritelmän mukaisen suuronnettomuuden riskiin.
               
            
                  b)
               
               
                  Direktiivin 2013/30/EU liitteessä IX olevaan 2 kohtaan sisältyy ennakoivia ja viiveellisiä keskeisiä suoritusindikaattoreita, joilla voidaan antaa tarkka kuva merellä tapahtuvan öljyn- ja kaasunporaustoiminnan turvallisuudesta jäsenvaltiossa ja Euroopan unionissa, kun taas eräillä keskeisillä suoritusindikaattoreilla on varoittava tehtävä. Tällaisia ovat muun muassa turvallisuuden ja ympäristön kannalta keskeisen tekijän vikaantumiset ja kuolonuhrit.
               
            
                  c)
               
               
                  Neuvoston direktiivin 92/91/ETY (1) 3 artiklan 4 kohdan mukaisesti työnantajan on viipymättä raportoitava toimivaltaisille viranomaisille kaikista vakavista ja/tai kuolemaan johtaneista työtapaturmista ja vaaratilanteista. Toimivaltaisen viranomaisen on käytettävä näitä tietoja ilmoittaakseen direktiivin 2013/30/EU liitteessä IX olevan 2 kohdan g ja h alakohdassa vaaditut tiedot.
               
            
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         (1)  Neuvoston direktiivi 92/91/ETY, annettu 3 päivänä marraskuuta 1992, vähimmäisvaatimuksista porausta käyttävän kaivannaisteollisuuden työntekijöiden turvallisuuden ja terveyden suojelun parantamiseksi (yhdestoista direktiivin 89/391/ETY 16 artiklan 1 kohdassa tarkoitettu erityisdirektiivi) (EYVL L 348, 28.11.1992, s. 9).
   
   
      LIITE II
      Tietojen yhteinen julkistamismuoto
      (Direktiivin 2013/30/EU 24 artiklan vaatimusten mukaisesti)